tomron87/hebrew-wikipedia-sentences-corpus huggingface dataset:
באליפות אוסטרליה הפתוחה היא העפילה לסיבוב השלישי בו הפסידה לאגניישקה רדוונסקה מפולין.
בטורניר איסטבורן העפילה לחצי הגמר.
באולימפיאדת ריו דה ז'ניירו היא זכתה במדליית הזהב לאחר שגברה בדרך על שלוש שחקניות זוכות גארד סלאם.
בסיבוב הראשון היא ניצחה את פולונה הרצוג מסלובניה.
בסיבוב השני ניצחה את אנסטסיה פבליוצ'נקובה מרוסיה.
לאחר מכן גברה על גרביניה מוגורוסה מספרד, ולאורה זיגמונד מגרמניה.
בחצי הגמר היא ניצחה את פטרה קביטובה מצ'כיה בשלוש מערכות, ובגמר גברה על אנגליקה קרבר מגרמניה בשלוש מערכות.
פויג היא הטניסית הלא מדורגת הראשונה שזוכה במדליית הזהב בטניס, והטניסאית הראשונה באמריקה הלטינית שזוכה במדליה זו.
באליפות ארצות הברית הפתוחה הודחה בסיבוב הראשון לאחר שהפסידה לזאנג מסין בשתי מערכות.
באליפות אוסטרליה הפתוחה הודחה בסיבוב השני, לאחר שהפסידה למונה ברטל מגרמניה בשתי מערכות.
מוניקה ברלדיאנו (ברומנית: Monica Bîrlădeanu; נולדה ב-12 בדצמבר 1978) היא שחקנית ודוגמנית רומנייה.
ברלדיאנו נולדה ביאשי ולמדה משפטים באוניברסיטת יאשי.
היא קיבלה הצעה לדגמן לקטלוג אופנה, ולאחר מכן ייצגה את האוניברסיטה בה למדה בתחרות "מיס טרנסילבניה".
היא שיחקה במספר סרטים והנחתה מספר תוכניות טלוויזיה במדינתה.
היא גילמה אישה איטלקייה עשירה בסדרה "אבודים", ושיחקה בפרק של הסדרה "ניפ טאק".
ב-2004 שיחקה בסרט "חברים לכל החיים", לצד תיאו רוסי.
ב-2007 שיחקה בסרט מתח לצד דומיניק סוויין, ובסרט "לחיות ולמות" לצד אדוארד פרלונג.
בשנת 2010 שיחקה בסרט הפשע האיטלקי "Vallanzasca – Gli angeli del male", לצד מוריץ בלייבטרוי.
בשנת 2013 גילמה את דמותה של סוניה רוזנטל בסרט הרומני-אמריקאי "קרוב יותר לירח".
היא דורגה על ידי מגזינים שונים כ"אחת הנשים הסקסיות" וכ"רומנייה היפה ביותר בעולם".
מוניקה מרגרט דולן היא שחקנית בריטית.
דולן זכתה בפרס באפט"א לטלוויזיה לשחקנית המשנה הטובה ביותר על הופעתה בתפקיד רוזמרי וסט בסרט הטלוויזיה "מבוגר אחראי" (2011).
דולן נולדה במידלסברו במחוז צפון רידינג של יורקשייר.
בטלוויזיה שיחקה דולן בפרקים בסדרות "פוארו", "דיאל ופסקו", "לגעת בקטיפה" (יחד עם רייצ'ל סטרלינג) וב"השופט ג'ון דיד".
עוד כיכבה בדרמה "U Be Dead" של רשת ITV.
על הבמה הופיעה דולן במחזה "She Stoops to Conquer", ב"המלך ליר" ובמחזה "השחף", השניים האחרונים לצדו של איאן מקלן.
ב-2011 גילמה דולן את דמותה של רוזמרי וסט שהייתה רוצחת סדרתית בריטית, בדרמה של ITV "מבוגר אחראי".
על תפקיד זה זכתה דולן לשבחי הביקורת וכן זכתה בפרס באפט"א לטלוויזיה בקטגוריית שחקנית המשנה טובה ביותר.
המועמדות האחרות לפרס היו מגי סמית', מירנדה הארט ואנה צ'נסלור.
דולן כיכבה בתפקיד לורטה במחזה "Chalet Lines" מאת לי מאטינסון בתיאטרון בוש.
ב-2013 גילמה תאומות בשם מג ומייב קרטר בפרק בסדרה "מיילדת".
ב-2014 החלה דולן להופיע בסדרה הקומית "W1A" (סדרת המשך לסדרה זוכת הבאפט"א "2012") בתפקיד אשת תקשורת בכירה בשם טרייסי פריצ'רד.
ב-2016 הופיעה דולן בתפקיד ג'נט מקינטייר בדרמה בשני חלקים של ה-BBC בשם "עדת התביעה" עיבוד טלוויזיוני של שרה פלפס למחזה מאת אגאתה כריסטי.
מועמדת פרס באפט"א לטלוויזיה לשחקנית המשנה הטובה ביותר Mr Bates vs The Post Office ג'ו המילטון מיני-סדרה
מועמדת פרס באפט"א לטלוויזיה לשחקנית הטובה ביותר מזל שנפגשנו (אנ') This Time Next Year קוני
מוניקה מריה ריימונד היא שחקנית אמריקאית ממוצא יהודי, הידועה בעיקר בשל תפקידה בתור מריה "ריה" טורס בסדרת הדרמה המשטרתית "שקר לי" (2009–2011), ולאחר מכן בשל כיכובה בתור הפרמדיקית גבריאלה דוסון בסדרה "כבאי שיקגו" (2012–2019) ברשת NBC.
ריימונד נולדה בסיינט פיטרסברג שבפלורידה.
אביה הוא סטיב ריימונד, אשר שימש בעבר יו"ר מועצת המנהלים והמנכ"ל של חברת Tech Data Corp, שמקורה בקלירווטר שבפלורידה והיא מפיצה רכיבי מחשב ותוכנות; מוצאו יהודי-גרמני ומזרח אירופאי.
אמה סוניה (לבית לארה) היא מתנדבת קהילתית ומייסדת שותפה של האקדמיה למחול באקדמיה למוזיקה בסיינט פיטרסברג.
סבה היה איש העסקים והפילנתרופ אדוארד סי.
ריימונד ואחיה הצעיר, ויל, שהיה בוגר מכללת ברקלי למוזיקה, מהנדס קול ותאורה ומוזיקאי, נפטר באוגוסט 2015.
ריימונד גדלה והתחנכה כיהודייה ואף חגגה בת מצווה.
בתיכון היא השתתפה בפרויקט "תיאטרון ברודוויי" בטמפה ובפרויקט תיאטרון של בית הספר לאמנויות של אוניברסיטת צפון קרוליינה וינסטון-סאלם.
ריימונד סיימה את חוק לימודיה בבית הספר בסיינט פיטרסברג בשנת 2004, ואת לימודיה בבית הספר ג'וליארד בניו יורק בשנת 2008.
על פי הדיווחים, במסגרת לימודיה בבית הספר ג'וליארד, ריימונד הופיעה ב"סימבלין" בבימויו של ריצ'רד פלדמן, ב"המנחשים" (The Diviners) בבימויו של ג'ונתן ברנשטיין וב"חוות החיות" (Animal Farm) בבימויו של טריזנה בוורלי.
ריימונד הופיעה בעיר מוצאה סיינט פיטרסברג.
בין היתר, היא הופיעה ב"קזינו מנהטן", בהפקה המקורית של קרן "ליארטס פנינסולה" (בבימויו של בוב דווין ג'ונס) בתפקיד הראשי, אלתיאה דנבר (Althea Dunbar).
בנוסף, היא הופיעה במחזמר "העיר של וב" (Webb's City: The Musical) על פי מוזיקה של לי אהלין (Lee Ahlin), שכתב וביים ויליאם לבנגוד (William Bill Leavengood).
באפריל 2008, היא הופיעה בדרמה המשפטית של רשת NBC "חוק וסדר: מדור מיוחד", בעונה 9, פרק 17 – "הרשות".
בין 2009 ל-2011, היא כיכבה בדרמה משטרתית של פוקס בשם "שקר לי", שם היא שיחקה את דמותה של מריה "ריה" טורס.
מ-2011 עד 2012 השתתפה ריימונד בעונה השלישית של הדרמה המשפטית "האישה הטובה", שם היא גילמה את דנה לודג'.
משנת 2012 ועד לשנת 2018 גילמה ריימונד את דמותה של הפרמדיקית גבריאלה "גבי" דוסון בסדרה "שיקגו FIRE", ולאחר מכן גילמה בסדרה "הייטאון" (Hightown) את ג'קי, החוקרת רצח בעקבות גופה שהיא מוצאת.
היא גם הופיעה בסרט הקומדיה הרומנטית האמריקאי מ-2022, "אין גברים כאלה".
ב-11 ביוני 2011, ריימונד התחתנה עם הסופר ניל פטריק סטיוארט.
הזוג נפרד בתחילת 2013 והתגרש בשנת 2014.
ריימונד ידועה בשל תמיכתה בזכויות להט"ב.
בפברואר 2014, היא הוציאה הודעה רשמית בטוויטר שהיא ביסקסואלית, אף על פי שהיא יצאה מהארון כבר יותר מעשר שנים לפני כן.
ב-16 בספטמבר 2015 הודיעה ריימונד בטוויטר כי היא נמצאת במערכת יחסים עם טרי סיגל.
שנהסרטתפקידהערות2012עסקה מגונהריינה2014Brahmin Bullsמיה2016Happy Babyמריה2022אין גברים כאלהטינה2023המשפט הצבאי של המרד על הקיין (אנ') קתרין צ'אליTBATony מארי
שנהסדרהתפקידהערות2008חוק וסדר: מדור מיוחדטריני מרטינזפרק: "Authority"2009–2011שקר לימריה "ריה" טורסתפקיד ראשי (3 עונות); 48 פרקים2011שוטרים בדםלואיזה סוסהפרק: "Critical Condition"2011–2012האישה הטובהדנה לודג'9 פרקים2012–2019שיקגו FIREגבריאלה דוסוןתפקיד ראשי (עונות 1 - 6)
תפקיד אורח (עונות 7 - 8); 139 פרקים 2013בגוף ההוכחהסוכנת FBIפרק: "Disappearing Act"2014–2018שיקגו PDגבריאלה דוסון9 פרקים2016שיקגו MED2 פרקים2017Special Skillsמוניקהסדרת רשת; פרק: "Party Animals"2020–2021Hightown ג'קי קווינסתפקיד ראשי (2 עונות); 18 פרקים2022אוצר לאומי: קצה ההיסטוריה במאית הפרק: "Graceland Gambit"The Endgameבמאית הפרק: "Judge, Jury and Executioner"2025המשמרת (אנ')מריה דלגדופרק: "Pilot"
מוניר מחג'ובי הוא יזם היי-טק ופוליטיקאי צרפתי, חבר המפלגה הרפובליקה בתנועה!.
במאי 2017 החל לכהן כשר לעניינים דיגיטליים (שר הכלכלה והכספים), אחד השרים הבכירים בקבינט בממשלתו של אדואר פיליפ תחת הנשיא עמנואל מקרון.
במאי 2018 יצא מהארון כהומו.
מחג'ובי נולד ברובע השנים-עשר של פריז, בן למשפחת מהגרים ממרוקו.
אביו עבד כמעצב ואמא שלו עבדה כסוכנת משק בית.
כילד אהב להתעסק בטכנולוגיה ואף זכה בפרס ראשון בתחרות לממציאים צעירים מטעם המגזין "מדע לילדים".
כבר בגיל 16 הועסק כטכנאי על ידי ספקית אינטרנט ונבחר כנציג האיגודים המקצועיים של העובדים.
בשנת 2009 קיבל מהג'ובי תואר שני במימון ואסטרטגיה מהמכון למדע המדינה פריז.
בשנים 2013–2016 עבד כמשנה למנכ"ל BETC Digital ובספטמבר 2016 ייסד על "הלשכה הצרפתית", חברת סטארט-אפ שמטרתה ללוות קבוצות גדולות בתהליך החדשנות שלהן.
בגיל 18 הצטרף למפלגה הסוציאליסטית הצרפתית.
בשנת 2006, היה בין המייסדים של התנועה "Segosphere", כדי לסייע למועמדת סגולן רויאל, להיבחר לנשיאות צרפת.
בשנת 2012 הצטרף למסע הבחירות של פרנסואה הולנד.
הולנד מינה אותו בינואר 2016 ליועץ עצמאי בתחום הדיגיטלי בכלכלה ובחברה.
לאחר שנה, בינואר 2017, הוא התפטר והצטרף למפלגה החדשה שהקים עמנואל מקרון, הרפובליקה בתנועה!
ושם עבד כמנהל הדיגיטלי במסע הבחירות של מקרון.
בבחירות הכלליות שנערכו ב-2017 הוא התמודד על מוז 16 בפריז מטעם הרפובליקה בתנועה!, מול המזכיר הראשון של המפלגה הסוציאליסטית ז'אן-כריסטוף קמבאדליס וניצח אותו בסיבוב השני ברוב של 51%.
ב-17 במאי 2017 התמנה לשר לעניינים דיגיטליים (שר הכלכלה והכספים) של צרפת.
בשנת 2015 קיבל מחג'ובי תעודה של טבח מוסמך.
ב-17 במאי 2018 הוא יצא מהארון כהומו ביום ההבנ"ה.
מוניקה סמית' (בהולנדית: Monique Smit; נולדה ב-9 באפריל 1989) היא זמרת הולנדית ומנחה תוכניות טלוויזיה.
מוניקה סמית' נולדה בפולנדם, לאחר סיום התיכון היא למדה בקולג' המקומי.
היא לראשונה הופיע בטלוויזיה כמשתתפת בתוכנית ריאליטי שהייתה בהנחיית אחיה.
בהמשך היא הייתה מנחה של מספר תוכניות ילדים.
הסינגל הראשון שלה יצא בשנת 2007 והגיע ל"טופ 5" בהולנד.
בהמשך היא הוציאה עוד מספר אלבומים.
בשנת 2013 היא שיתפה את טים דוווסמה באלבום שלה.
אלבום שמוניקה סמית' הוציאה בשנת 2014 זכה לדרגת פלטינה בהולנד.
מוניר מוהנד מוחמדי אל-כאג'ווי הוא כדורגלן מרוקאי-ספרדי המשחק בעמדת השוער באל-וחדה.
מוניר נולד במלייה שבספרד להורים ממוצא מרוקאי.
מוניר התחיל לשחק כדורגל בקבוצת הנוער של גויו ריו ובגיל 17 עבר לסאוטה.
ב-29 בינואר 2009 מוניר חתם באלמריה ב' מהליגה השלישית בספרד.
בקיץ חתם מוניר במלייה ב'.
אחרי עונה אחת, מוניר הצטרף לקבוצה הראשונה ששיחקה בליגה השלישית.
ב-17 ביוני 2014 חתם מוניר בנומנסיה מהליגה השנייה.
ב-11 בספטמבר מוניר ערך את הופעת הבכורה שלו בקבוצה בתיקו 1-1 נגד לגנס, בו גם עצר שני פנדלים.
ב-5 בספטמבר 2020 חתם מוניר בהטאייספור מליגת העל הטורקית.
בשנת החליט מוניר לנצל את שורשיו המרוקאים ולייצג את נבחרת מרוקו.
ב-9 במרץ 2015 ערך מוניר את הופעת הבכורה שלו בנבחרת בהפסד 1-0 ל.
מוניר השתתף עם הנבחרת בגביע אפריקה לאומות 2017, מונדיאל 2018 וגביע אפריקה לאומות 2019.
מוניקה נורקוויסט (בשוודית: Monica Nordquist; 3 בפברואר 1941 – 24 ביוני 2017) הייתה שחקנית שוודית.
נורקוויסט נולדה בסטוקהולם, ואומצה על ידי בן זוגה של אמה.
ב-1958 השתתפה בתחרות מיס שוודיה וזכתה במקום השני.
היא התמודדה בתחרות מיס אירופה 1959 כנציגה השוודית.
מ-1963 ועד 1966 למדה באקדמיה למשחק בגטבורג (Högskolan för scen och musik).
ב-1968 שיחקה בתפקיד הראשי בסרט "Carmilla" אודות בחורה המפתה את אביה החורג.
ב-1972 שיחקה בסרט המבוסס על המחזה "תופים בלילה".
ב-1973 דיבבה את העלמה מריאן בדיבוב השוודי של "רובין הוד".
באותה שנה התפרסמה כששיחקה בסדרה "Den vita stenen" ("האבן הלבנה"), המבוססת על ספר ילדים שוודי ובוים על ידי בעלה גורן גראפמן.
ב-1979 שיחקה בסרט "Du är inte klok, Madicken", המבוסס על ספר מאת אסטריד לינדגרן.
ב-1982 שיחקה בסרט הנורווגי "Engler i sneen".
ב-1986 דיבבה את אמא של במבי בדיבוב השוודי המחודש של "במבי".
היא הופיעה במספר מחזות בתיאטרון, ובהם "עלייתה ונפילתה של העיר מהגוני" ו"שונא הבריות".
מוניקה אלפריד וויט היא סוכנת אמריקאית, שעבדה באגף המודיעין של חיל האוויר והואשמה בריגול נגד ארצות הברית.
וויט נולדה בעיר אל פאסו שבמדינת טקסס והתייתמה מאמה בגיל 18, מעט לפני שהתחילה את שירותה הצבאי.
בשנת 1997, התגייסה לחיל האוויר, למדתה את השפה הפרסית, שירתה כבלשנית ולאחר מכן שובצה לסוכנת מודיעין במשרד החקירות המיוחדות של חיל האוויר של ארצות הברית.
בעקבות שירותה במלחמת עיראק הוענקה לה מדליית האוויר על ידי נשיא ארצות הברית, ג'ורג' בוש.
בשנת 2003, עברה לשרת ביחידה לחקירות מיוחדות והשתתפה בחקירות ריגול נגדי, הונאה ומרמה.
בשנת 2008, סיימה את שירותה בחיל האוויר והחלה לעבוד בתור מאבחנת מודיעינית בחברת אבטחה פרטית.
בשנת 2011, הפכה לחסרת דיור ולאחר מכן עברה להתגורר בפולס צ'רץ', וירג'יניה וזאת בעקבות מצב כלכלי רעוע.
בשנת 2012, חברה לפעילה מרזיה האשמי (Marzieh Hashemi) והתאסלמה באיראן.
בשנת 2013, ערקה לאיראן וסיפקה לממשלתה מידע מודיעיני רב שהכיל נתונים על ממשלת ארצות הברית ומידע חסוי מתקופת העסקתה בחיל האוויר.
כתב האישום שהוגש על ידי מחלקת המשפטים של ארצות הברית מכיל את כל שמותיה וכינוייה: Fatemah Zahra, Narges Witt, Wayward Storm.
מוניקה ליובינאיטה (; נולדה ב-9 בפברואר 1988), ידועה בשם הבמה שלה, מוניקה ליו, היא זמרת-יוצרת ליטאית.
ליו נולדה בקלייפדה, עיר הנמל היחידה בליטא.
היא למדה ג'אז באוניברסיטה המקומית, והמשיכה להתמקצע בתחום במכללת ברקלי למוזיקה.
היא התגוררה במשך תקופה בלונדון, בירת הממלכה המאוחדת, ולאחר מכן עברה לווילנה.
ב-23 במאי 2019 היא הוכרזה כאחת מחבר השופטים של העונה השביעית של הגרסה הליטאית ל-"The Voice".
באותה השנה שני מתמודדים מהנבחרת שלה, סימונה יקובנייט ויוקבס מצייקה הגיעו למקום השני והשלישי בגמר בהתאמה.
היא המשיכה לשפוט גם בעונה השמינית של התחרות.
בשנת 2021 שפטה בתחרות "הזמר במסכה ליטא".
ב-7 בדצמבר 2021 פרסמה רשות השידור הליטאית כי ליו עברה את שלבי הסינון להשתתפות בקדם הארצי לאירוויזיון 2022. למחרת פורסמה גם רשימת השירים אותם יבצעו האמנים המתחרים בקדם.
היא ניצחה בקדם עם 24 נקודות, ונבחרה לשאת את הדגל הליטאי בראש המשלחת לאירוויזיון.
ליטא הופיעה בגמר כמדינה ה-14, לפני אזרבייג'ן ואחרי גרמניה.
מוניקה ג'וזף היא דוגמנית ושחקנית טלוויזיה ישראלית-ילידת-סודאן.
ג'וזף נולדה בעיר קסאלה שבסודאן, וכשהייתה בת שנה, משפחתה הצליחה להימלט למדינת מצרים השכנה, כפליטים בעקבות מלחמת האזרחים הסודאנית השנייה.
ב-2007 כשהייתה בת שבע הסתננו בהצלחה בתוך קופסת תובלה בחשיכת הליל ביחד עם מסתננים אחרים, באמצעות מבריחים בדואים שאמה שילמה להם, יחד עמה ועם אחיה הקטן שאובחן כאוטיסט אל תוך שטחי מדינת ישראל, כשעברו דרך פרצה שהוכנה מראש בגדר הגבול ישראל–מצרים.
לאחר מכן, שלושתם נתפסו והועברו למתקן הכליאה סהרונים שבנגב, למשך כארבעה חודשים.
לאחר מכן עברו לעיר ערד שבדרום ישראל, היכן שאמה מצאה עבודה.
לבסוף, עברו להתגורר בשכונת שפירא שבדרום תל אביב, והיא החלה ללמוד בבית ספר ביאליק-רוגוזין שבתל אביב, שחלק ניכר מתלמידיו הם בני משפחות מהגרי עבודה ממדינות שונות ובפרט ממשפחות של מסתננים מאפריקה השוהים בישראל.
כשהייתה בת תשע הועברה לפנימיית תל ברוך שבצפון תל אביב, על ידי משרד הרווחה של ישראל, אליה הגיעה עקב התעללות מצד אמה שנהייתה אלכוהוליסטית.
ג'וזף סיפרה שאחת מחברותיה הקרובות שנקראה לולו גורשה בחזרה לדרום סודאן ב-2012.
בשנת 2018 החלה בקריירת דוגמנות, מאז עבדה עם כמה מעצבות ומעצבי אופנה ישראלים בולטים ובהם, דורית בר-אור, שחר אבנט, אלון ליבנה ונטאשה דנונה.
בשנת 2022 התחילה לשחק בעונה השנייה של סדרת הנוער "סקיי" של yes שם היא מגלמת את אסיה, הזהות הראשית החדשה של סקיי (במקומה של רביד רונן, שכיכבה בעונה הראשונה בתפקיד זה).
משנת 2023 משחקת בסדרת הנוער "דרימארס" שבערוץ זום למנויי הוט, שם היא מגלמת את סיטאר.
ב-3 במרץ 2024, פורסם כי ג'וזף תחזור לגלם את סיטאר בעונתה השנייה של הסדרה.
+שנהפרויקטתפקידהערות2022סקייסקיי / אסיה בן-גוריוןתפקיד ראשי; עונה 22023–2024דרימארססיטארתפקיד ראשי
מוניקה דה לה קרוז היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס ה-15 של מדינת טקסס.
דה לה קרוז היא האדם הראשון מן המפלגה הרפובליקנית המייצג את מחוז הקונגרס ה-15 של טקסס מאז נוסד בשנת 1903.
דה לה קרוז נולדה בבראונסוויל שבטקסס.
היא השלימה את לימודיה התיכוניים בבית הספר התיכון ג'יימס פייס שבעיר הולדתה, ולאחר מכן החלה ללמוד שיווק באוניברסיטת טקסס בסן אנטוניו.
כעבור זמן מה למדה ספרדית באוניברסיטה הלאומית האוטונומית של מקסיקו, השוכנת במקסיקו סיטי.
בתום לימודיה הגבוהים התמחתה בתאגיד המולטימדיה "Turner Entertainment", ואחר כך ב-Cartoon Network.
טרם כניסתה לחיים הפוליטיים הייתה דה לה קרוז סוכנת ביטוח ובעלת עסק בעמק ריו גרנדה התחתון, שם היא מתגוררת.
בבחירות 2020 התמודדה לראשונה אל בית הנבחרים של ארצות הברית.
בבחירות הכלליות שהתקיימו במחוז הקונגרס ה-15 גרפה 47.6% מקולות הבוחרים, אך הפסידה לנציג המחוז המכהן ויסנטה גונזאלס שגרף מצדו 50.5% מהקולות.
בתמיכתם של נשיא ארצות הברית לשעבר דונלד טראמפ ומנהיג המיעוט הרפובליקני קווין מקארתי, התמודדה דה לה קרוז מחדש במחוז ה-15. בבחירות 2022 עבר גונזאלס למחוז ה-34, והמחוז ה-15 נותר מיותם.
דה לה קרוז ניצחה את המועמדת הדמוקרטית מישל ואלחו בבחירות הכלליות.
כשנכנסה לתפקיד ב-2023, היא הפכה לאדם השמיני בלבד שמייצג את המחוז הזה מאז הקמתו ב-1903, ולרפובליקנית הראשונה לעשות כן.
היא הרפובליקנית השנייה שנבחרה מעמק ריו גרנדה מזה למעלה ממאה שנה; הראשונה, מיירה פלורס, נבחרה לכהונה חלקית במחוז שכן במהלך 2022.
עם התכנסות הקונגרס ה-118 של ארצות הברית בראשית ינואר 2023, הושבעה דה לה קרוז לתפקידה בקונגרס.
מוניקה לינקיטה (בליטאית: Monika Linkytė; נולדה ב-3 ביוני 1992) היא זמרת וכותבת שירים ליטאית.
היא ייצגה את ליטא באירוויזיון 2015 יחד עם ואידאס באומילה עם השיר "This Time", וסיימו במקום ה-18. היא ייצגה שוב את ליטא באירוויזיון 2023 שהתקיים בליברפול שבממלכה המאוחדת עם השיר "Stay".
לינקיטה נולדה ב-3 ביוני 1992 בגרגז'דאי.
מאוחר יותר היא עברה לוילנה על מנת ללמוד באוניברסיטת וילנה, שם למדה בריאות הציבור, אך עזבה לאחר שלושה סמסטרים.
ב-2014 החלה ללמוד משפטים באוניברסיטת וילנה, אך ב-2016 עזבה לטובת לימודי חינוך מוזיקלי במכון הבריטי והאירי למוזיקה מודרנית בלונדון.
בשנת 2007, בגיל 15, התמודדה לינקיטה בבחירה הלאומית של ליטא לתחרות אירוויזיון הילדים 2007. מאוחר יותר היא חזרה לאירוויזיון ב-2010 כשהתחרתה ב-Eurovizija 2010 עם השיר "Give Away".
היא העפילה מחצי הגמר הראשון וסיימה במקום העשירי בגמר.
לאחר מכן, היא התמודדה ב-Eurovizija 2011 ו-2012, וסיימה במקומות הרביעי והשלישי בהתאמה בגמר עם השירים "Days Go By" ו-"Happy".
היא המשיכה לנסות ולייצג את המדינה שנה מאוחר יותר, בעונה השנייה של Lietuvos Balsa, הגרסה הליטאית של The Voice.
לאחר שהגמר הלאומי של האירוביזיה בוטל לטובת-Eurovizijos Atranka 2013, המשיכה להשתתף, והתחרתה בשיר "Baby Boy".
היא נאלצה לפרוש מהתחרות לאחר חצי הגמר השני עקב דלקת גרון.
בשנה שלאחר מכן, היא התחרתה ב-Eurovizijos Atranka 2014 וסיימה במקום הרביעי.
בשנה שלאחר מכן, היא התחרתה ב-Eurovizijos Atranka 2015 וזכתה בתחרות כצמד יחד עם ואידאס באומילה עם השיר "This Time".
השניים ייצגו את ליטא באירוויזיון 2015 שהתקיים בווינה, אוסטריה, שם העפילו מחצי הגמר השני מהמקום השביעי, ובגמר סיימו במקום ה-18 עם 30 נקודות.
לאחר האירוויזיון, הוציאה לאור את הסינגל "Po dangum", שהגיעה לדרגת פלטינה בליטא.
אלבום האולפן הראשון שלה Walk with Me יצא לאור ב-17 בספטמבר 2015, וגם הוא קיבל תעודת פלטינה.
היא המשיכה וזכתה באלבום הטוב ביותר עבור Walk with Me, השיר הטוב ביותר עבור "Po dangum", וזמרת השנה במדינה בטקס פרסי ה-MAMA לשנת 2015, טקס פרסי המוזיקה הגדול ביותר בליטא.
ב-2016 הייתה מועמדת בשנית לזמרת השנה במדינה.
ב-18 בפברואר 2023 נבחרה לייצג את ליטא באירוויזיון 2023 שהתקיים בחודש מאי בליברפול שבממלכה המאוחדת עם השיר "Stay".
מוניקה ברברו היא שחקנית אמריקאית.
היא ידועה בתפקידיה הקולנועיים בסרטים "הקתדרלה" (אנ') ו"אהבה בשחקים: מאווריק".
היא גם הופיעה בתפקידים ראשיים בסדרות הטלוויזיה "UnREAL", "שיקגו JUSTICE", "השוטר הטוב" ו"פובאר".
בשנת 2025, הייתה מועמדת לפרס אוסקר לשחקנית המשנה הטובה ביותר על משחקה בסרט "אנונימי לגמרי".
ברברו נולדה ב-17 ביוני 1990, בסן פרנסיסקו, קליפורניה.
היא גדלה במיל ואלי, קליפורניה, שם סיימה את לימודיה בבית הספר התיכון טמלפייס בשנת 2007. הוריה התגרשו כשהייתה ילדה.
היא החלה לרקוד בגיל צעיר והמשיכה ללימודי בלט.
תוך כדי לימודי משחק, השלימה תואר בריקוד בבית הספר לאמנויות טיש של אוניברסיטת ניו יורק.
לאחר שסיימה את לימודיה ב-2010, החליטה להמשיך במשחק וחזרה לסן פרנסיסקו, שם למדה בבית הספר למשחק בוורלי הילס פלייהאוס.
ברברו זכתה לתשומת לב ב-2013 על תפקידה הראשי בסרט "It's Not About the Nail", קומדיה ויראלית קצרה על תקשורת בנישואים.
תפקידה הגדול הראשון בטלוויזיה היה גילום דמותה של יעל בעונה השנייה של סדרת הטלוויזיה Unreal.
בהמשך הצטרפה לצוות השחקנים בתפקיד אנה ואלדז בסדרת הדרמה המשפטית של NBC "שיקגו JUSTICE", ספין אוף של דיק וולף בזיכיון שיקגו.
ב-2018 גילמה את קורה ואסקז בסדרה "השוטר הטוב" של נטפליקס, לצד ג'וש גרובן וטוני דנזה.
שנת 2022, גילמה את סגן נטשה "פניקס" טרייס, טייסת בשובר הקופות "אהבה בשחקים: מאווריק" בכיכובו של טום קרוז.
בשנת 2023 כיכבה בקומדיה הרומנטית "בחצות".
הסרט זכה לביקורות מעורבות, אך ברברו זכתה לשבחים על הופעתה.
בהיותה רקדנית מקצועית, הופיעה בסצנה שכללה את שני הכוכבים בריקוד המשלב סלסה וטנגו.
ב-2023 החלה לשחק בסדרה של נטפליקס "פובאר" כאמה ברונר, בתו של לוק ברונר בגילומו של ארנולד שוורצנגר.
בספטמבר 2024 נבחרה לרשימת "עשרת השחקנים שכדאי לעקוב אחריהם" של המגזין "וראייטי" לשנת 2024.
בשנת 2024 גילמה את זמרת הפולק ג'ואן באאז בסרטו הביוגרפי של ג'יימס מנגולד על בוב דילן, "אנונימי לגמרי", בכיכובו של טימותי שאלאמה.
על תפקידה בסרט הייתה מועמדת לפרס אוסקר לשחקנית המשנה הטובה ביותר.
שנה סרט תפקיד הערות 2013 Bullish אווה 2021 הקתדרלה (אנ') לידיה דמרוש 2022 אהבה בשחקים: מאווריק נטשה "פניקס" טרייס I'm Charlie Walker פגי 2023 At Midnight סופי ויילדר2024אנונימי לגמריג'ואן באאזמועמדת פרס אוסקר לשחקנית המשנה הטובה ביותר (2025)
מועמדת פרס גילדת שחקני המסך לשחקנית המשנה הטובה ביותר (אנ') (2025)2026Crime 101 TBAArtificial
שנה משחק תפקיד הערות 2023 Forspoken אודן קיןתפקיד קולי;
מוניקה פדרסן (Monika Pedersen, נולדה ב-21 בדצמבר 1978) היא זמרת מטאל גותי מדנמרק.
היא ידועה בעיקר כזמרת של להקת Sinphonia וכזמרת של להקת המטאל הגותי של מורטן ולנד "סירניה" בשנים 2006–2007. בנוסף למוזיקה פדרסן היא גם ציירת.
Sinphonia – זמרת, בשנים 1998–?
בנוסף השתתפה כזמרת אורחת במספר אלבומים אחרים.
מוניר זבידאת הוא ראש המועצה המקומית בסמת טבעון.
למד בבית ספר יסודי "זבידאת" בבסמת טבעון ובתיכון מקיף נשר.
לאחר התיכון עבד בהחברה למשק וכלכלה של השלטון המקומי ושימש כרכז פרויקטים, מנהל פרויקטים ומנהל תחום המגזר הערבי.
במקביל החל לימודי תעודה בשלטון מקומי וציבורי באוניברסיטת בר-אילן.
בבחירות לרשויות המקומיות ב-2003 התמודד לראשות המועצה מול מחמוד אלחלף, אבראהים זובידאת, בורהאן זובידאת, מוחמד יאסין זובידאת, זיאד סעדי טאהא סעדי.
עלה לסיבוב שני מול מוחמד יאסין זובידאת וניצח עם 53% מהקולות.
בבחירות לרשויות המקומיות ב-2008 לא התמודד לקדנציה נוספת.
בשנים 2008—2013 שימש כיועץ אסטרטגי לרשויות מקומיות.
בבחירות לרשויות המקומיות ב-2013 התמודד לראשות המועצה בשנית מול אחמד ארחייבי, מוחמד זובידאת, פואד זובידאת, סעדיה עבד אלעזיז וראיד זובידאת.
עלה לסיבוב שני מול ראיד זובידאת וניצח עם 57.2% מהקולות לעומת 42.8 לראיד זובידאת.
בבחירות לרשויות המקומיות ב-2018 התמודד לראשות המועצה בשלישית מול מוחמד זובידאת, ראיד זובידאת, סאמר זובידאת ועלי סעדי ועלה לסיבוב שני בו הפסיד לראיד זובידאת לאחר שקיבל 45.71% מהקולות לעומת 54.29% לראיד זובידאת.
בשנים 2018—2024 שימש כיועץ מפעל הפיס למימוש תקציבים במגזר הערבי ויועץ אגף מיעוטים לענייני מימוש תקציבים במגזר הערבי במשרד הבינוי והשיכון.
בבחירות לרשויות המקומיות ב-2024 התמודד לראשות המועצה פעם רביעית מול מחמוד יאסין זובידאת, יאסין זובידאת, עלי זובידאת, בורהאן זובידאת, מחמוד אלחלף וסאמר זובידאת.
בסיבוב הראשון של הבחירות זכה זבידאת ל-38.3% מהקולות ועלה לסיבוב השני מול סאמר זובידאת שזכה ל-27.89% מהקולות.
בסיבוב זה נבחר לראשות המועצה לאחר שגרף 56.44% מהקולות לעומת 43.56% לסאמר זובידאת.
הוא בעל תעודה בלימודי שלטון מקומי וציבורי מטעם בית הספר הגבוה למינהל כספי לרשויות המקומיות בישראל.
בעל תואר ראשון במדעי המדינה וסוציולוגיה מאוניברסיטת בר-אילן משנת 1997.
הוא נשוי לשאדיה ואב לארבעה.
מוניר ראדי אל-ג'אע'וב הוא פוליטיקאי פלסטיני ואיש תנועת פת"ח.
משמש כראש המשרד התקשורתי של נציבות הגיוס והארגון בתנועת פת"ח.
אל-ג'אע'וב נולד בכפר ביתא שמדרום-מזרח לשכם.
הוא בעל תואר שני בלימודים אזוריים בהתמחות בלימודי ישראל מאוניברסיטת אל-קודס, ודוקטורנט למדע המדינה.
בשנת 1994 שב עם משפחתו ליהודה ושומרון והחל את פעילותו בתנועת פת"ח במסגרת תנועת הנוער הסטודנטיאלית באוניברסיטת א-נג'אח.
בשנת 1999 מונה למתאם הוועדה העליונה בהנהגת תנועת הנוער באוניברסיטה, ולאחר מכן שימש כדובר ארגון הנוער של פת"ח ביהודה ושומרון.
בשנת 2011 מונה על ידי מחמוד אל-עאלול לראש הוועדה התקשורתית בנציבות הגיוס והארגון של פת"ח.
הוא כיהן בתפקיד זה עד לכינוס הוועידה השביעית של התנועה, בה היה חבר.
ב-2017 מונה על ידי ד"ר ג'מאל מוחייסן, חבר הוועד המרכזי של פת"ח, לראש המשרד התקשורתי של נציבות הגיוס והארגון.
מוֹנסוּן הוא מונח במטאורולוגיה המתייחס לרוב לזרימות אוויר עונתיות קבועות המתהוות בתת היבשת ההודית עקב הפרשים תרמיים (הפרשי-טמפרטורות קבועים) בין הים ליבשה.
ניתן להתייחס גם למונסונים במקומות אחרים בעולם, שכן ההגדרה ההידרולוגית למונסון היא ירידת ממטרים בעונה קבועה ומסוימת.
המונסון יכול להיווצר הן בעונה היבשה והן בעונה הגשומה, במהלך עונת הקיץ מעל הגוש היבשתי, הנוטה להתחמם במהירות, מתהווה מסת אוויר חמה ביחס לאוויר האוקיאני הקריר יחסית, ולכן מתהווה זרימת אוויר מן הים אל היבשה.
לרוב זרימה זו נושאת בחובה לחות רבה, אשר עם עלייתה לרום מתעבה וניתכת אל הארץ כ"גשמי מונסון".
המונסון הקיצי מלווה בהתהוות של שקע תרמי.
תופעה הפוכה מתרחשת בעונת החורף, אז מתהווה זרימה יבשה קרה ודלה בלחות, שלרוב מלווה בהתהוות רמה תרמית.
המקור הראשוני של המילה מונסון הוא המילה הערבית "מַוְּסִם" (موسم) - "עונה".
המונח מונסון היה בשימוש לראשונה באנגלית בהודו כדי לתאר את הרוחות העונתיות במפרץ בנגל והים הערבי שבדרום-מזרח הגורמות לממטרים כבדים באזור.
בהידרולוגיה מתייחסים לכל מצב שבו אזור מקבל את מרבית הגשמים שלו בעונה מסוימת כאל "גשם מונסוני".
ישראל מושפעת בעונת הקיץ משלוחה של מערכת המונסון ההודית, היוצאת למפרץ הפרסי (ומכאן שמו, "האפיק הפרסי") ומשם ללבנט הציקלוגנטי.
מחקרים מהתקופה האחרונה מצביעים על כך ששינויי האקלים אחראיים לשינויים מרחיקי לכת בתדירותם ובעוצמתם של המונסונים בתת-היבשת ההודית.
מונית היא כלי תחבורה אשר נוסעיו שוכרים את שירותו על מנת להגיע למחוז חפצם (לעומת כלי תחבורה ציבורי אשר לו עצירות קבועות על פי נותן השירות).
בדרך כלל כלי התחבורה הוא מכונית, אבל ישנם מקומות בעולם שמשתמשים בסירות, ריקשות ואף מטוסים.
את המילה "מונית" חידש האמן יוסף בס עם קוּם המדינה על בסיס המילה "מונֶה" (מד זמן שמחשבים בעזרתו את תעריף הנסיעה, ומכונית).
כבר בתחילת המאה ה-17 ניתן היה למצוא כרכרות סוסים המשמשות כמוניות בפריז ולונדון.
הצהרות מלכותיות בשתי הערים הגבילו את מספר הכרכרות המותרות בכל עיר - הדוגמה הראשונה לתקנות בתחום.
במאה ה-19 הוכנסו לשימוש כרכרות סוסים בעלות מהירות גבוהה יותר ובטיחות גבוהה יותר.
מכוניות המונעות על ידי סוללות חשמל נהנו מהצלחה קצרה בפריז, לונדון וניו יורק בשנות ה-90 של המאה ה-19. המצאת המונה על ידי הגרמני וילהלם ברון ב-1891 הציגה לראשונה את המונית המודרנית.
הוא צבע את המוניות שלו בצבע צהוב לאחר שגילה כי צהוב הוא הצבע שהכי קל לראותו מרחוק, ומאז הפך צבע זה לתקנה בתפוח הגדול, אם כי לא חד משמעית.
חברת המוניות הממונעות הראשונה התחילה את פעילותה בעיר הגרמנית שטוטגרט בשנת 1897.
המונית הפכה לפופולרית ברחבי העולם בתחילת המאה ה-20. בתחילת הדרך התחרו המוניות בשירותי האוטובוסים הציבוריים והפרטיים עם קווי שירות קבועים מראש.
אי לכך, מוניות מיוחדות (ספיישל), הנוסעת על פי בקשת נוסע (או קבוצת נוסעים) מסוים מנקודה אחת לאחרת, לרוב ללא עצירות בדרך, נכנסה לשימוש נרחב יחסית בתקופה מאוחרת יותר.
החידוש הראשון מאז המצאת המונה אירע בסוף שנות ה-40 של המאה ה-20, כאשר הוכנס לשימוש הרדיו הדו-כיווני, המאפשר לנהגי מוניות ולמרכזי השליחה לתקשר אחד עם האחר ביעילות רבה יותר, ובכך לשרת את הלקוחות בצורה טובה יותר לעומת שיטות התקשורת הקודמות, כגון תא טלפון ציבורי.
במאה ה-21 נוספה טכניקת זימון מונית באמצעות אפליקציית מובייל כדוגמת "גט טקסי".
שירותי המוניות מתבססים בדרך כלל על מכוניות אך במקומות מספר נעזרים במוניות המופעלות על ידי אדם ובעל חיים, או בסירות (כגון הגונדולה בוונציה).
דגם וגוון המונית נחשבים במקומות רבים כסמל תרבותי, כגון המונית הלונדונית השחורה, לה אזור אחסנה גדול על יד הנהג.
דוגמה נוספת היא המוניות הצרפתיות העתיקות בקהיר.
שירותי לימוזינה פועלים באופן דומה לשירותי מונית, באותו שוק ומתחרה במוניות עם מחירים גבוהים יותר.
במדינות רבות קיימים חוקים ותקנות בנוגע לסימון מוניות.
תקנות אלו קובעות בדרך כלל את צבע המונית, מספר לוחית הזיהוי, פרסום וכדומה.
בישראל קיימים שני סוגים של מוניות:
מונית ספיישל בה שוכרים את שירותי המונית ליעד מסוים לפי פעילות מונה או בתעריף קבוע מראש.
מונית שירות בה המונית מתפקדת למעשה כאוטובוס זעיר, אך עם יתר גמישות, שכן, היא יכולה לעצור גם במקום בו אין תחנות, וכאשר היא מתמלאת, היא ממשיכה בנסיעה רצופה.
לצורך קבלת רישיון לעבוד כנהג מונית בישראל, נדרש להוציא רישיון לרכב ציבורי (רישיון ד').
בישראל, משרד התחבורה קובע תקנות מחמירות לעיסוק בנהיגת מוניות.
עיסוק בכך ללא רישיון מתאים ועמידה בתקנות אינו חוקי ומשליך ענישה.
ברשות הפלסטינית צבועות המוניות הרגילות בצהוב והמוניות הגדולות (לשבעה נוסעים) בצבע חרדל.
רוב המוניות משמשות כמוניות שירות.
לתחבורה הציבורית ברשות הפלסטינית לוחית רישוי בצבע ירוק עם כיתוב לבן, בניגוד לרכבים פרטיים עם לוחית לבנה וכיתוב ירוק.
הרכבים המשמשים למוניות הם בדומה למוניות הישראליות לרוב מדגמי מרצדס ופולקסוואגן.
מוניות רבות ברשות הן מכוניות ישנות מדגמי מרצדס ששימשו כמוניות ישראליות לפני כ-20 שנה.
המוניות בגרמניה צבועות בצבע בז'־צהבהב בהיר.
על גג המכונית מוצב שלט דמוי גליל הנושא את המילה "Taxi".
כלי הרכב הנפוצים המשמשים כמוניות הם מתוצרת חברת מרצדס פולקסווגן ואופל.
לרוב המוניות תמסורת אוטומטית ולחלק מערכות ניווט תומכות GPS.
תעריפי הנסיעה גבוהים כיוון שלרשות אזרחי המדינה עומד מערכת תחבורה ציבורית טובה ברוב עריה.
שירותי המוניות בעיר לונדון שבבריטניה ובערים סמוכות נוספות מבוססים בשנות האלפיים על שני סוגי מוניות: המוניות השחורות המפורסמות (האוסטין FX4), ומוניות הקרויות "מיני־קאב" אשר אינן רשאיות לאסוף נוסעים מהרחוב, אלא מוזמנות טלפונית בלבד על ידי הנוסע.
לשני סוגי המוניות מרכזי שילוח, אולם רק המוניות השחורות יכולות לאסוף נוסעים מהרחוב.
המוניות השחורות מפורסמות בהיותן כלי רכב המיוצרים באופן ייחודי למטרה זו, וכן בשל הדרישה לסיים קורס הכשרה המקיף ("The Knowledge") לצורך קבלת רישוי מתאים.
דרישה זאת הביאה לכך שאצל מרבית נהגי המוניות השחורות, אזור ההיפוקמפוס במוח, האחראי, בין השאר, על הזיכרון והניווט, מפותח במיוחד.
המונית הלונדונית יובא לישראל מספר פעמים, מאחר שהיא מתאימה להסעת נכה עם כיסא גלגלים, אך היבוא נפסק לאחר זמן קצר.
בארצות הברית מבחינים בין שני סוגי מוניות: מוניות מאספות (medallion cabs) ומוניות תקניות (livery cabs).
למוניות המאספות יש היתר לאסוף נוסעים מהרחוב, ולמכוניות לייברי יש היתר להיענות לקריאות טלפוניות או לסדר איסוף מראש בלבד.
נהגי מוניות מכירים בדרך כלל את הרחובות והמקומות החשובים ברמת היכרות גבוהה.
בשנים האחרונות הפך השימוש במחשבי ניווט מבוססי GPS לנפוץ במוניות רבות במדינות המפותחות.
מערכת זו מכילה מפה ממוחשבת ומסתייעת בלוויין לקביעת מיקום כלי הרכב, כך שהיא מסוגלת לנווט ולהוביל את הנהג גם למקומות שאינם מוכרים לו.
מרבית המוניות מצוידות במכשיר קשר אשר באמצעותו מתקיים קשר רצוף עם מרכזי השליחה המעבירים לנהגי המוניות את מיקומו של הלקוח הבא.
לעיתים נעזרים נהגי המוניות במרכזי השליחה בהתמצאות באזורים או רחובות לא מוכרים.
בחלק מהמוניות יש מערכת שליטה ובקרה ממוחשבת, שבאמצעותה מרכז השליחה יכול לדעת את מיקומה המדויק של המוניות ואת הסטטוס שלה, דבר החוסך דיבור מיותר במכשירי הקשר.
דמי הנסיעה עבור נסיעה במונית הם בדרך כלל יקרים יותר מצורת נסיעה אחרות (כמו האוטובוס ורכבת).
מחיר הנסיעה מתחיל ממחיר מסוים לפי המונה, בישראל למשל, מעל שלושה נוסעים, מזוודה, ויציאה משדה התעופה גובים מספר שקלים נוספים.
שאר דמי הנסיעה נקבעים בדרך כלל על פי זמן המתנה ומרחק אשר מחושבים באמצעות המונה.
ישנם מצבים שבו יעדיף הנהג או הנוסע לשלם דמי נסיעה קבועים, במקום שימוש במונה, אך הדבר אסור לפי החוק ומהווה השתמטות ממס.
במונית שירות, דמי הנסיעה קבועים למרחק של שישה קילומטר, עם תוספת עבור כל קילומטר נוסף.
במונית שירות בנסיעה בין ערים שונות יש מחירון קבוע.
במהלך 2019 נכנסה לתוקף רפורמה בתעריפי המוניות המיוחדות שבה הועלו תעריפי הנסיעה העירוניים והופחתו תעריפים בינעירוניים, בנוסף מוניות שירות החלו לעבור לתשלום ברב-קו.
מונמארטר היא גבעה בצפון פריז שבצרפת ברובע ה-18 של העיר, בגדה הימנית של נהר הסן.
השם מונמארטר מקורו בצרפתית - "הר הקדושים המעונים" - Mont des Martyrs, בשל האמונה שראשיהם של הבישוף דני הקדוש (הקדוש המגן על צרפת) וקדושים נוספים נערפו על הגבעה בסביבות שנת 272.
בשנת 1134 הוקם בגבעה מנזר של המסדר הבנדיקטי.
בשנת 1534 שימשה כנסיית המנזר כמקום בו הקימו איגנטיוס מלויולה וחבריו את מסדר הישועים.
המנזר נהרס במהלך המהפכה הצרפתית.
במהלך השנים הייתה הגבעה אזור של גידול גפנים לצורך ייצור יין.
בתקופת המהפכה הצרפתית הוסב שם הגבעה ל"מונמרה" (Montmarat) על שמו של ז'אן-פול מארה (מאישיה הבולטים של המהפכה), אולם בהמשך הוחזר השם המקורי.
בתקופת שלטונו של נפוליון השלישי והתוכניות הגדולות של ברון אוסמן לבניית פריז בסגנון מודרני עם שדרות רחבות, נאלצו רבים מתושבי האזורים שנהרסו להתפנות מבתיהם.
אזור מונמארטר נחשב מחוץ לתחום העירוני של פריז, אולם היה קרוב יחסית אל העיר וניתן היה לראותה ממנו.
מחירי הדיור בו היו זולים מאשר ברבעים שבתוך העיר ועל כן התיישבו בו (וכן בקלישי ובלה וילט) תושבים רבים של העיר.
בשל העובדה שבאזור היו יקבים של המנזר שפעל במקום, הפך המקום למוקד של מסבאות ובתי שיכר, ובהמשך לאזור בילויים.
בסוף המאה ה-19 נפתח במקום הקברט המפורסם - מולן רוז', ובבית המרזח Le Chat Noir (החתול השחור, לה שא נואר) נהגו לשבת אמנים רבים.
בין השנים 1876–1912 נבנתה על הגבעה בזיליקת הלב הקדוש (הסקרה קר), כביטוי לאמונת התושבים באל לאחר המפלה הגדולה של צרפת ב-1871 במלחמת פרוסיה צרפת.
החל מאמצע המאה ה-19, התגוררו אמנים כמו יוהאן יונגקינד וקאמי פיסארו במונמארטר, שהפכה במהירה להיות מרכז האמנות של פריז ומוקד חיי הבוהמה.
פבלו פיקאסו ואמדאו מודיליאני התגוררו בקומונה במונמארטר, בבניין שנקרא לה בטו-לאוואר - "סירת המכבסה" (Le Bateau-Lavoir), בין השנים 1904–1909.
בין השאר התגוררו במונאמרטר ועבדו בה וינסנט ואן גוך, פייר בריסו, אלפרד ז'ארי, ז'ן פול, ז'אק וילון, רמון דושאן-וילון, אנרי מאטיס, אנדרה דרן, סוזאן ואלאדון, פייר-אוגוסט רנואר, אדגר דגה, מוריס אוטריו, אנרי דה טולוז-לוטרק, ותאופיל סטיינלן.
הזרם הקוביסטי באמנות נוצר והתפתח במונמארטר.
כאשר הרובע הפך לאפנתי ושכר הדירה עלה, עברו האמנים להתגורר ברובע מונפרנאס הזול יותר.
הכיכר המרכזית ברובע מונמארטר, פלאס דו טרטר (Place du Tertre), הומה מדי יום ומדי ערב בעשרות ציירי פורטרטים, קריקטוריסטים, אמני רחוב, ובאלפי תיירים הפוקדים את דוכני האמנים, המסעדות ובתי הקפה.
בסמוך לכיכר, בביתו של האמן מוריס אוטריו, נמצא כיום מוזיאון מונמארטר המציג את עבודותיהם של אמני העבר המפורסמים של הרובע.
אמנים רבים קבורים היום בבית הקברות של מונמארטר ובבית הקברות סן ונסן, המהווים בשל כך אתרי תיירות.
בשל חשיבותו ההיסטורית ויופיו של הרובע, הוא מוגדר כאתר היסטורי, ואסורה בו בנייה שאינה משתלבת באופיו המקורי.
מדרום-מערב למונמארטר מצוי "רובע האורות האדומים" של פריז - רובע פיגאל.
מונית שירות היא מונית הנוסעת במסלול קבוע מראש, שלאורכו היא אוספת נוסעים ומורידה אותם, בניגוד למונית "מיוחדת" (ספיישל) המסיעה את נוסעיה בכל נתיב ואינה אוספת נוסעים בין נקודת המוצא לנקודת ההורדה.
בדרך כלל חופפים קווי השירות את מסלולי נסיעתם של קווי אוטובוסים, אך שעות הפעילות של מוניות שירות חובקות לעיתים גם את שעות הלילה, סוף השבוע, מועדים וחגים.
למוניות שירות אין בדרך כלל לוח זמנים קבוע והמונית יוצאת לדרכה כאשר היא מלאה.
מוניות שירות רשאיות לעצור לשם איסוף והורדת נוסעים גם במקומות שאינם מיועדים לכך במפורש, לפי בקשת הנוסעים במונית או אלה המבקשים לעלות אליה.
ב-2003 קבעה האקדמיה ללשון העברית את המילה לקטנית כתחליף תקני לביטוי "מונית שירות", אך חידוש זה לא הפך למקובל בלשון הדיבור ובוטל.
מונס היא בירת מחוז אנו באזור ולוניה שבבלגיה.
העיר ממוקמת קרוב לגבול עם צרפת, על קו מסילת הברזל שבין פריז לבריסל, ונמצאת במרכזו של אזור כריית הפחם של בלגיה.
העיר נבנתה סביב גבעה (מכאן שמה מונס שפירושו הר) שעליה היו מבצר ומנזר שנוסדו על ידי סנט וודרו במאה השביעית.
בסוף המאה התשיעית הפכה העיר לבירת רוזנות אנו שהוקמה על מנת להתגונן טוב יותר בפני פלישות הנורמנים.
רוזני אנו הקימו את טירתם במקום שבו עמד המבצר.
ב-1433 עברה העיר לחסותו של פיליפ השלישי דוכס בורגונדיה באמצעות קשרי נישואים.
ב-1477, אחרי מות שארל הראשון דוכס בורגונדיה, הפכה לחלק של נחלות בית הבסבורג.
מונס שגשגה במאה ה-16, בתקופתו של קרל החמישי קיסר האימפריה הרומית הקדושה.
ב-1691 נכבשה בידי לואי הארבעה עשר מלך צרפת, וב-1792 כבש צבא המהפכה הצרפתי את סביבותיה.
בתחילת מלחמת העולם הראשונה נערך במקום קרב מונס, שבו לחמו יחידות בריטיות נגד הגרמנים.
הבריטים נסוגו והגרמנים כבשו את העיר.
מונס שוחררה בידי כוחות קנדיים בימים האחרונים של המלחמה.
מאז 1967 משמשת העיר מקום מושבה של המפקדה העליונה של נאט"ו באירופה.
בסוף ימי הביניים ובמאה ה-16 שגשגה העיר כמרכז חשוב לייצור אריגים.
המהפכה התעשייתית וניצול מכרות הפחם שינו לחלוטין את פניה של העיר.
בימינו מהווה מונס מרכז מסחרי ותעשייתי: נפט, כותנה, חרסינה וטבק.
קיימות בעיר שלוש אוניברסיטאות: האוניברסיטה של מונס - אינו, הפקולטה הקתולית למדעי הכלכלה, והפוליטכניון של מונס.
מגדל הפעמון - נבנה ב-1662 בנקודה הגבוהה ביותר של העיר, ממנו ניתן להשקיף על כל סביבותיה.
בית העירייה - נמצא בכיכר העיר, נבנה החל מ-1458.
כנסיית הקולג' של סנט וודרו - נבנתה בסגנון גותי בין 1450 ו-1686.
מונסורוו (צער הירח - Moonsorrow) להקת פולק מטאל שהוקמה באמצע שנות התשעים בהלסינקי, פינלנד.
מונסורוו הוקמה ב-1995 בהלסינקי, בירת פינלנד, וההרכב הראשוני כלל את בני הדודים וילה סורבלי (שירה ובס) והנרי סורבלי (גיטרה וקלידים).
ההרכב הראשוני הזה הוציא לאור מספר קלטות דמו שמבחינה מוזיקלית בסגנון בלאק מטאל סימפוני (בלאק מטאל עם השפעות של מוזיקה קלאסית).
האלבום הראשון של מונסורוו, Suden Uni ("חלומו של זאב") הוקלט בשנת 2000 ויצא בשנת 2001 יחד עם קלטת הדמו Tämä Ikuinen Talvi ("החורף הנצחי") ששוחררה מחדש כאלבום.
Suden Uni הוכר על ידי מעריצי הלהקה ומבקרי המטאל כאלבום אפי, שמתאפיין הן באלמנטים פולקלוריים והן בייחודיות של הפגניזם הפיני.
אחרי שצירפו את מיטייה הרווילאטי כגיטריסט שני ואת מרקוס איורן כקלידן, הלהקה החלה לצאת ולהופיע לראשונה.
את האלבום הראשון עם שני חברי ההרכב החדשים הם הוציאו בשנת 2001, שמו היה
הפריצה של הלהקה בעולם המטאל החלה לאחר יציאתו לאור של האלבום Kivenkantaj ("נושא האבן"), אלבום שהתאפיין ביצירות אפיות פולקלוריות ארוכות.
בשנת 2005 יצא אלבומה המלא החמישי של הלהקה Verisäkeet ("חריזת הדם").
בינואר 2006 מונסורוו הופיעה לראשונה בארצות הברית בפסטיבל המטאל "Heathen Crusade" שנערך ב-Columbia Heights, מינסוטה.
ב-7 במרץ אותה שנה, מונסורוו הכריזה באתר האינטרנט שלה על חתימתה לשני אלבומים מלאים נוספים תחת חברת התקליטים הפינית "Spinefarm" ושאלבומה הבא ייצא עוד באותה שנה.
בנוסף, הלהקה דיווחה שסולן להקת הוויקינג מטאל ת'ירפינג, תומאס וא'אנאנן, יתארח באלבום שעתיד לצאת.
לקראת סוף השנה הודיעה הלהקה שיציאתו של האלבום החדש הקרוי Viides Luku - Hävitetty נידחת ל-10 בינואר 2007 והאלבום יצא באותו תאריך כמתוכנן והכיל בתוכו שני שירים ארוכים במיוחד.
האלבום התקבל בצורה חיובית מאוד ואוהדת במיוחד בקרב חובבי המטאל ומבקרי הז'אנר.
הנרי סורבלי- גיטרה, קלידים ושירה (גראולים ושירה נקייה; חבר גם בפינטרול).
מיטייה הרווילאטי- גיטרה וקולות רקע.
Tämä Ikuinen Talvi (שוחרר גם כאלבום בשנת 2001).
מונית נהר היא כלי שיט המשמש להסעת נוסעים בערים בהן נתיבי מים רבים, וזאת כאמצעי תחבורה ציבורית הפועל לפי לוח זמנים לאורך מסלול שירות קבוע; או בדומה למונית יבשתית ששירותיה נשכרים לשם נסיעה ייעודית על ידי נוסע אחד או יותר.
מוניות נהר מהסוג הראשון פועלות בערים רבות בצפון אמריקה, שם הן מכונות "Water taxi".
אמצעי זה של תחבורה ציבורית מופעל בערים ניו יורק, פריז,בוסטון, ונקובר ("SeaBus"), לונדון ("Thames Clipper"), דובאי, טוקיו, איסטנבול ("Deniz Otobüsleri") ועוד.
בוונציה מכונה כלי תחבורה ציבורית ימי המתפקד כאוטובוס בשם "ואפורטו" (Vaporetto, מלשון Vappore - "קיטור"), והגונדולות המקשרות את שתי גדותיה של התעלה הגדולה מכונות "טראגטי" (Traghetti, יחיד Traghetto).
מוניות נהר מהסוג השני (בדומה למונית רגילה) מופעלות בערים הנ"ל ובערים אחרות לרוב באמצעות סירות מנוע מהירות, או בכלי שיט מסורתיים שנועדו בעיקר למטרות תיירותיות, כמו הגונדולה בוונציה.
מוניות נהר פועלות גם באזורים כפריים לאורך נתיבי מים טבעיים או תעלות, על מנת לקשר בין בתים או יישובים שאין להם קשר יבשתי.
מונית הכסף היא שעשועון טריוויה טלוויזיוני ישראלי, הנערך בתוך מונית.
זוהי גרסה מקומית לתוכנית המקורית הבריטית "Cash Cab".
שידור התוכנית החל במאי 2007, במסגרת שידורי "קשת", זכיינית שידור בערוץ 2. החל מ-2018 משודרת בקשת 12.
ב-13 ביולי 2010 זכתה הגרסה הישראלית של התוכנית בפרס האקדמיה לטלוויזיה בקטגוריית תוכנית הבידור-תיעודי הטובה ביותר.
בעקבות מלחמת חרבות ברזל התוכנית חזרה בעונה חדשה ב-8 בינואר 2024.
במסגרת כל תוכנית, המנחה עידו רוזנבלום אוסף נוסעים אקראיים למונית שלו.
רוזנבלום מסיע את נוסעיו ליעדם, ובו-זמנית שואל אותם שאלות טריוויה.
על כל תשובה נכונה נוסף סכום מסוים של כסף לסכום מצטבר (שלב ראשון – 4 שאלות על 250 ש"ח כל אחת, שלב שני – 4 שאלות על 500 ש"ח, שלב שלישי – שאלות על 1,000 ש"ח עד ההגעה ליעד), שאותו יקבלו הנוסעים אם יצליחו להישאר במונית עד ההגעה ליעד.
כאשר הנוסעים טועים בתשובתם לשלוש שאלות, המנחה משאיר אותם עד להגעתם ליעד הנדרש.
שני "גלגלי הצלה" חד-פעמיים נמצאים ברשות המשתתפים: האחד הוא "חבר טלפוני" – אדם אליו המשתתפים יכולים להתקשר ולשאול את השאלה עליה הם צריכים לענות.
הגלגל השני הוא "עובר אורח" - המשתתפים יכולים להיעזר ולהתייעץ עם עוברי אורח ברחוב לגבי השאלה עליה הם יצטרכו לענות.
אם המשתתפים לא שגו במענה שלוש פעמים והגיעו ליעד, ניצבות בפניהם שתי אפשרויות: לקחת את סכום הכסף שהצטבר לרשותם, או לנסות להכפילו בשאלת "כפול או כלום" – שאלת "נכון או לא נכון" שתשובה נכונה עליה תכפיל את הסכום, אך אם יענו עליה תשובה שגויה, יצאו בידיים ריקות.
ייחודה של התוכנית הוא שהקהל המשתתף הוא מזדמן, וזאת בניגוד לשעשועונים אחרים בהם המשתתפים נבחרים מראש ועוברים תהליך מיון.
שיטה זו גורמת לסיטואציות משעשעות, כאשר חלק מהמשתתפים בעלי ידע נרחב, ולעומתם משתתפים אחרים בעלי ידע מועט.
השאלות מותאמות אישית לרמת הידע ותחומי העניין של הנוסעים, בעזרת אפיון הנוסעים על ידי הבמאי.
תופעה התנהגותית החוזרת בפרקי התוכנית היא שרוב מוחלט מהמשתתפים, אינו בוחר להסתכן בשאלת "כפול או כלום" ומעדיפים לקחת את סכום הזכייה ולא להכפילו.
תופעה זו תואמת את הקביעה בתחום הכלכלה כי הפרט הוא שונא סיכון מטבעו וזאת אף על פי שמבחינה סטטיסטית ההסתברות התאורטית להכפיל את הסכום גבוהה מחצי (היא תהיה שווה לחצי רק עבור משתתף שאין לו ידע כלשהו).
שיא הזכייה בתוכנית עומד על 36,000 ש"ח בספיישל הילדים שהתקיים בעונה השלישית.
על התוכנית הושמעה ביקורת כי עם כיבוי המצלמות, הפרס הכספי נלקח מהזוכים ומוחלף בחוזה הקובע כי התשלום יינתן לאחר השידור ומותנה בשידור התוכנית בפועל.
הדבר מקובל בתוכניות פרסים אחרות, אך בניגוד לתוכניות אחרות בהן התנאים ידועים מראש, במקרה של מונית הכסף, הדבר אינו אפשרי שכן מהווה הפרה לכאורה של חוזה בעל פה שנחתם עם הכניסה למונית.
לתוכנית הבריטית "Cash Cab" הופקו מספר גרסאות במדינות נוספות מלבד בריטניה, כגון גרמניה, הולנד ורוסיה.
בארצות הברית מונית הכסף משוטטת ברחובות מנהטן שבניו יורק.
לאחר שאלו זכו להצלחה, הוחלט ליצור גם גרסה ישראלית לתוכנית.
הפורמט נרכש על ידי העורך הראשי ומפיק התוכנית, יורם זק.
בהמשך נעשתה גרסה נוספת בערוץ 24 בשם "מונית הקצב" שסבבה סביב שאלות בנושא מוזיקה בהנחיית אילנה ברקוביץ'.
מונמבסיה היא עיירה עתיקה בלקוניה בפלופונסוס בדרום יוון, ובה מתגוררים כ-4,000 איש.
העיירה שוכנת על סלע ענק בגובה של 300 מטר ובאורך של 1,800 מטר המחובר לחוף בטומבולו (רצועת יבשה צרה ונמוכה) שעליו סלול כביש צר.
שם המקום מורכב מהמילים moni "יחיד" ו-emvasi "כניסה", ואכן רק כניסה אחת מובילה אל העיירה הבנויה במורדות הדרומיים של הסלע.
המקום מזכיר את סלע גיברלטר ולכן הוא מכונה גיברלטר של המזרח או הסלע.
העיירה נוסדה במאה ה-6 על ידי פליטים שברחו מפני פלישת הסלבים.
עד 1471 נשלט האזור בידי האימפריה הביזנטית ולאחר מכן על ידי הוונציאנים והעות'מאנים.
ב-1 באוגוסט 1821 נכבש המקום על ידי היוונים במסגרת מלחמת העצמאות היוונית.
בשנים האחרונות התפתח האזור מבחינה תיירותית אם כי בעיירה עצמה מתגוררים פחות ממאה איש.
בעיירה בתי אבן עתיקים עם גינות קטנות, רחובות צרים המרוצפים באבנים קטנות, כנסיות רבות, שבהן בולטת כנסיית אגיה סופיה, וכן המבצר הוונציאני שנבנה במאה ה-16.
לאחר רפורמה של שנת 2011 לשטח העיירה סופח כפר אסופוס.
מונמורנסי (מצרפתית: Montmorency) היא קומונה ("מועצה מקומית") כ-15.3 ק"מ צפון-מערבית למרכז פריז.
העיר העתיקה ידועה במיוחד כמקורה ומעוזה של אחת ממשפחות האצולה העתיקות והנכבדות ביותר בצרפת, בית מונמורנסי.
כיום העיר היא פרבר יוקרה של פריז.
מונמורנסי נזכרת לראשונה בשנת 993 בשם הלטיני Mons Maurentiacus, לאמור "הר מאורנטיאקוס".
ה"הר" הוא גבעה החולשת על העיר שעליה הוקמה טירה – טירה שהייתה מעוזה של משפחת בית מונמורנסי עד הריסתה בידי האנגלים במהלך מלחמת מאה השנים.
בשנת 1793, בשיאה של המהפכה הצרפתית, שונה שם העיר, אשר הזכיר יותר מדי את "המשטר הישן" (המלוכה והאצולה) ל-אמיל (Émile) על-שם ספרו של ז'אן-ז'אק רוסו, שנמלט אל העיר מ"פריז הרועשת" ושהה בה בין אפריל 1756 לדצמבר 1757.
ב-1813, עם הרסטורציה שונה שם העיר לאנגיאן (Enghien), כשם הדוכסות שהוענקה לבית מונמורנסי, אולם היחס לעיר נשאר תמיד כאל "מונמורנסי".
ב-1830 הוחזר השם מונמורנסי כשמה הרשמי של הקומונה.
לפי מפקד האוכלוסין של 1999 כוללת הקומונה 20,599 איש.
מונסון (בספרדית Monzón) היא עיירה בקהילה האוטונומית אראגון, ספרד.
העיירה מונה כיום כ-17,000 תושבים ובעבר שימשה כמרכז החוקתי של כתר אראגון בין המאה ה-13 ל-17. באראגון היו מספר פרלמנטים לאזורים שונים, אך לעיתים קרובות נערכו אספות משותפות במונסון בגלל מיקומה בין סרגוסה לברצלונה.
בנם, חיימה הראשון, מלך אראגון, אשר עלה לכס המלכות בגיל 6, בילה את ילדותו במבצר תחת הגנת מסדר אבירי היכל שלמה (הטמפלרים).
מבצר מונסון נמסר לטמפלרים ב-1143 ותחתם בוצר והורחב.
חלק מצאצאי בניהם של עיר מונסון נקראת שם משפחתם עד היום מונסא או מונסה על שם המחוז.
מונית לילה הוא סרט דרמה קומי שיצא לאקרנים בשנת 1991. הסרט שנכתב ובוים על ידי ג'ים ג'ארמוש מציג נהגים ונוסעים במונית בחמש ערים שונות בעולם: החל בערב בלוס אנג'לס, עבור ניו יורק, פריז ורומא וכלה בהלסינקי בבוקר.
הסצנה בלוס אנג'לס מתרחשת בין 19:07 ל-19:37, נהגת מונית צעירה בשם "קורקי" מסיעה לנמל התעופה בעיר שני זמרים שיכורים.
באותו זמן יוצאת מלהקת שחקנים בשם "ויקטוריה" מהטרמינל, וקורקי מציעה לה הסעה לביתה.
למרות ההבדל הקיצוני במעמדם החברתי, הן מתחילות לשוחח.
כשהן מגיעות לביתה, ויקטוריה מנסה לשכנע את קורקי להיות שחקנית, אולם קורקי מסרבת כיוון שהיא רוצה להיות מכונאית.
הסצנה בניו יורק מתרחשת בין 22:07 ל-22:37, גבר אפרו אמריקאי בשם יו יו מנסה לעצור מונית ממנהטן לברוקלין.
בסופו של דבר עוצר לו נהג בשם הלמוט ליצן ממוצא מזרח גרמני.
הלמוט שזהו יומו הראשון כנהג מונית לא יודע לנהוג על רכב בעל תיבת הילוכים ידנית ויויו מחליף אותו בנהיגה.
בדרכם הם רואים את קרובת משפחתו של יויו - אנג'לה מסתובבת ברחוב, יויו ניגש אליה ומכריח אותה להיכנס למונית.
במהלך הנסיעה אנג'לה ויויו מקללים האחד את השני.
הסיפור סובב סביב הלמוט שמנסה להבין את התרבות הניו יורקית.
הסצנה בפריז מתרחשת בין 4:07 ל-4:37, נהג מחוף השנהב מסיע דיפלומטים אפריקנים הלועגים לו עד שהוא מגרש אותם מהמונית.
לאחר מכן הוא מעלה למונית נוסעת עיוורת, במהלך הנסיעה הוא שואל אותה שאלות על חייה והיא עונה לו שהיא חשה הכול.
כשהוא מוריד אותה הוא לא שם לב ומתנגש במכונית אחרת, ונהגה צועק עליו שהוא עיוור.
הסצנה ברומא מתרחשת בין 4:07 ל-4:37, נהג מונית אקסצנטרי בשם ג'ינו עוצר לכומר.
במהלך הנסיעה הוא מתוודה על חטאיו, ומספר לכומר בפרטי פרטים על חוויותיו המיניות.
תחילה עם דלעת, ולאחר מכן עם כבשה ועם גיסתו.
הכומר מקבל התקף לב, וג'ינו מניח אותו על ספסל ובורח מהמקום.
הסצנה בהלסינקי מתרחשת בין 5:07 ל-5:37, נהג בשם מיקה מקבל קריאה לאסוף שלושה שיכורים.
אחד מהם מספר למיקה כי חברם אקי איבד באותו יום את עבודתו, את מכוניתו, בתו בת ה-16 בהריון, ואשתו גרשה אותו מביתו.
מיקה מספר להם כי אשתו ילדה בת בחודש השישי להריונה, הרופאים לא נתנו לתינוקת תקווה וכדי לא להתאכזב הוא לא רצה לראות אותה, לאחר שבוע שהתינוקת הייתה בחיים החליטו הוא ואשתו לנסוע לבית החולים לראות את בתם, כשהגיעו למקום סיפר להם הרופא כי בתם מתה קודם לכן.
כשהם מגיעים לרחוב בו הם גרים, הם משאירים את אקי ברחוב והולכים לביתם.
וינונה ריידר - נהגת מונית צעירה מלוס אנג'לס בשם קורקי
ג'ינה רולנדס - מלהקת שחקנים בשם ויקטוריה
ג'יאנקרלו אספוזיטו - אפרו אמריקאי בשם יויו, נוסע במונית של הלמוט
ארמין מילר-שטאל - נהג מונית ממוצא הגרמני, היה ליצן במולדתו
רוזי פרז - גיסתו של יויו בשם אנג'לה
איסאק דה בנקולה - נהג מונית פריזאי מחוף השנהב
ביאטריס דלה - עיוורת, נוסעת במונית בפריז
רוברטו בניני - נהג מונית רומאי בשם ג'ינו
פאולו בונצ'לי - כומר, נוסע במונית של ג'ינו
מאטי פלונפה - נהג מונית בהלסינקי בשם מיקה
מונמות' היא עיירה בדרום-מזרח ויילס שבבריטניה, בירת מחוז מונמות'שייר.
העיירה יושבת על מפגש הנהרות וואי ומונאו, כ-3.2 ק"מ מערבית מהגבול עם אנגליה, 58 ק"מ צפונית-מזרחית מעיר הבירה הוולשית קארדיף וכ-204 ק"מ מערבית ללונדון.
העיירה היא מוקד תיירותי בעל אתרים היסטוריים ומוקדי משיכה שונים, היא שימשה לאורך ההיסטוריה בתור עיר שוק לכפרים ועיירות הסביבה.
מונמות' נחשבת למוקד עשיר באתרים ארכאולוגים, המועצה הבריטית לארכאולוגיה אף מחשיבה את העיירה לאחד מעשרת מוקדי הארכאולוגיה הגדולים.
ההתיישבות הראשונה המתועדת במקום הייתה בצורת מצודה רומית אשר ישבה על דרך חשובה באזור גבול הכיבוש הרומאי בבריטניה.
בתקופה הרומית המאוחרת יותר סביב המאה ה-2 וה-4, האזור שימש ככל הנראה לתעשיית הברזל.
משרת ראש העיר של מונמות' קיימת כ-750 שנה, המשרה התחדשה במאה השלוש עשרה על ידי האנשים ששלטו בשוק העיר.
ובאמצע המאה השלוש עשרה נרכש חותם מהמלך הנרי השלישי עם פריבילגיות מסוימות.
ניתן לתארך את קיומה של משרת ראש העיר מרגע זה.
הגדרת התפקיד וסמכויותיו, אושרו בשנת 1447 כאשר הנרי השישי (אשר אביו נולד בעיירה זו) העניק צ'רטר לעיירה אשר התירה לנושאי המשרה להעלות מיסים כדי לשלם עבור העיירה וכן גם נתן מעט חופש ממסי המלך.
אמנה זו אישרה את עמדת ראש העיר כמשרה שנבחרת כל שנה.
טירת מונמות': שימשה כטירה בין הפלישה הנורמנית לבריטניה (1066) להריסתה ונטישתה במלחמת האזרחים האנגלית.
בשנת 1875 נבנה בין חומות הטירה "בית הטירה הגדול", אשר משמש מאז ועד היום כמפקדה ל"רגימנט ההנדסה המלכותי מונמות'שייר" (רגימנט מילואים) ומוזיאון היחידה.
כיום הטירה ובית הטירה הגדול שבתוכה נחשבים מבני שימור מדרגה ראשונה.
גשר מונאו: גשר מבוצר מימי הביניים, היחיד מסוגו שהשתמר ברחבי בריטניה.
הוא נבנה ככל הנראה במאה ה-13 ונחשב כיום לבניין לשימור מדרגה ראשונה.
מונמות'פדיה הוא פרויקט ראשון מסוגו אשר מקשר את מיזם ויקיפדיה עם העיירה מונמות'.
הפרויקט הושק באופן רשמי ב-19 במאי 2012, הוא שואף ליצור תשתית בעיירה אשר מקושרת לתשתית ויקיפדית, באופן שכל מקום בעל עניין, אתר, נקודה היסטורית, בניין או אף צמחייה מיוחדת; יהיו מקושרים לערכים הנוגעים להם ומסבירים עליהם.
ברחבי העיירה פזורים לוחות מחומר קרמי מסוגננות עם שם האתר (אשר זהה לשם הערך), ברקוד אשר מקשר לערך וסמל ויקיפדיה.
מונסונו היא סדרת אנימה בשיתוף פעולה יפני-אמריקאי, מבית ערוץ ניקלודאון שנוצרה בשנת 2012.
בתחילה, צ'ייס סונו חולם סיוט, שבו תוקף אותו טירנוזאורוס רקס וכדור הארץ מושמד.
הוא וחבריו ג'ינג'ה וברן פוגשים בג'ון אייס שעבד עם ג'רדי סונו - אביו של צ'ייס שנעלם.
ג'רדי המציא משחק מלחמה שנקרא מונסונו שבו יש מפלצות דמויות חיות המורכבות מדי אין אי, שהשולטים בהן יכולים לשגר ולהטעין אותן מחדש.
במשך הסדרה לצוות ביאל ולאחר מכן הצטרף לצוות גם דקס כשהצוות הושלם הצוות נקרא "צוות ליבת טק".
צוות ליבת טק נלחמים בכוחות הרשע שהם גם בעלי מונסונואים כדי להביא את השלום לעולם ולמצוא את אביו של צ'ייס, ג'רדי.
צ'ייס סונו: הדמות הראשית בסדרה, המונסונו הראשון שלו הוא לוק.
בעל יכולת מיוחדת הנקראת "ראיית מונסונו".
ג'ינג'ה: חברתו המפונקת של צ'ייס, קרועה בין דקס לביאל המונסונו הראשון שלה הוא צרג'ר.
ברן: חברו הילדותי של צייס, אלוף במחשבים, המונסונו הראשון שלו הוא כוח מהיר.
בייאל: ילד נזיר שלמד אצל מאסטר איי, יכול ליראות חזיונות, מדבר בשקט ומאוהב בג'ינג'ה.
למשך זמן מה, מנסה לחקות את דקס ולהיות הילד הרע כדי למצוא חן בעיני ג'ינג'ה.בעל "ראיית מונסונו".
דקס: הילד הרע בחבורה, פעם הוא היה נבל ראשי אבל התחבר עם צ'ייס סונו, קורא לג'ינגה "נסיכה" ואף מאוהב בה.
לידה הוא משתחרר לפעמים מהמחסומים שלו, אבל מיד נסוג כשהשיחה מקבלת פן אישי מדי.
דוקטור עמנואל קליפס: (צביקה פורמן) הנבל הראשי בסדרה, עבד בעבר בחברת סטורם יחד עם ג'רמי סונו.
המפקד טריי: (סער בדישי) מנהיג חברת סטורם, מנסה לתפוס את צ'ייס והמוסונו שלו.
מדיאה: (אפי בן ישראל) אישה יפה ומרושעת, שמחבבת את צ'ייס וקוראת לו בין היתר "תינוק סונו" או "סונו קטן", ואחת מלוחמי המונסונו החזקים ביותר בעולם.
המפקדת מרשל שרלמיין: (ספיר דרמון) מפקדת חברת סטורם.
איש הספר: מנהל את הספרייה של טבאט.
ג'ק עין אחת: (סער בדישי) שודד בעל רטייה אשר רוצה לשחרר את המונסונואים.
סבתא עתיד: אישה מבוגרת, ערמומית ומסתורית שרימתה את צוות ליבת טק.
הופיעה בפרק 3 בלבד, אך ביצעה קאמבק לפרק אחד בעונה השלישית.
פטרוס: מנהיג חבורת יד הגורל, ומשתמש בליבת החלפת צורה.
דרז: מנהיג כנופיית מונסונו נפחות השייכת לפרופסור טאליס שהמציא את ליבות הנפחות ועבד בעבר עם ג'רדי סונו בסטורם.
מומחה אלפא: ילד בגיל של צ'ייס שנשלח על ידי שרלמיין כדי להביס את צ'ייס.
אר גרייב: (סער בדישי) משרתו הזקן של קליפס בעל שתי ידיים מכניות.
דום פיירו: בחור משוגע אשר נשלח על ידי קליפס לנקום בצ'ייס וחבריו, קורא לחבריו של צ'ייס "עכברים".
בעונה השנייה מתאחד עם קליפס נגד צ'ייס.
מר בלק: מנהל מתחת לאדמה ארגון למונסונואים שונא את צייס, בנה של סבתא עתיד, מופיע בפרק השלישי בלבד.
עוזריו של איש הספר: שני אנשים שעוזרים איש הספר אבל לא עושים שום דבר כי הם אילמים.
עוזריו של ג'ק: שני אנשים שעוזרים לג'ק עין אחת האחת אילמת והשני קשוח.
שש: אנרואיד שנוצר על ידי דוקטור קליפס על ידי שילוב של הD.N.A של דוקטור קליפס ושל צ'ייס.
טינקר, ת'רוטל וראצ'ט: חבריו של דרז ושותפיו לחבורת הנפחות.
ליבות טק: ליבות שנוצרו על ידי ג'רדי סונו, הצבע של ליבות הטק הם : לבן וכחול.
ליבות אקליפס: ליבות שנוצרו על ידי דוקטור אימנואל קליפס, הצבע של ליבות האקליפס הם : שחור ואדום.
ליבות סטורם: נוצרו על ידי חברת סטורם בפיקודה של המפקדת שרלמיין, הצבע של ליבות סטורם הם : שחור וצהוב.
ליבות נפחות: ליבות חצי מכניות שיוצרות מונסונואים חצי מכנים, הצבע של ליבות הנפחות הם : אפור וכתום.
ליבות שינוי צורה : ליבות שמשמשות את חבורת יד הגורל.